Diari Oficial de la Generalitat Valenciana


Sumari del DOGV 8665, del 28-10-2019 (2019/10033)

RESOLUCIÓ de 22 d'octubre de 2019, de la secretària autonòmica de Justícia i Administració Pública, sobre delegació en la Direcció General de Modernització i Relacions amb l'Administració de Justícia de l'exercici de determinades competències en matèria de fundacions.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8665

Data del DOGV
:   28-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10732


Data del document
:   22-10-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 22 d'octubre de 2019, de la secretària autonòmica de Justícia i Administració Pública, sobre delegació en la Direcció General de Modernització i Relacions amb l'Administració de Justícia de l'exercici de determinades competències en matèria de fundacions. [2019/10402]  
El Decret 5/2019, de 16 de juny, del president de la Generalitat, atribueix a aquesta conselleria les competències en matèria de fundacions; i l'article 72.1 del Decret 105/2019, de 5 de juliol, del Consell, fa recaure aquest exercici en la Secretaria Autonòmica de Justícia i Administració Pública, excepte aquelles funcions que han de quedar reservades a la consellera per prescripció normativa.  
Per mitjà de la Resolució de 2 d'agost de 2019, de la consellera de Justícia, Interior i Administració Publica, es van delegar determinades competències que corresponen al Protectorat de Fundacions en la persona titular de la Direcció General de Modernització i Relacions amb l'Administració de Justícia.  
D'altra banda, el Decret 68/2011, de 27 de maig, del Consell, pel qual s'aprova el Reglament de fundacions de la Comunitat Valenciana, adscriu el Registre de Fundacions de la Comunitat Valenciana a la persona titular de la secretaria autonòmica competent en matèria de fundacions i li atribueix la inscripció dels actes que hagen de ser-ho en el Registre de Fundacions de la Comunitat; per a això és necessari que dicte resolució motivada.  
Considerant-se oportuna la unificació de les competències que en matèria de fundacions ostenta la Generalitat en un únic centre directiu, i en virtut del que disposen l'article 63.1 de la Llei 5/1983, de 30 de desembre, del Consell i l'article 9 de la Llei 40/2015, d'1 d'octubre, de règim jurídic del sector públic, resolc:  
  
Primer. Delegació en la Direcció General de Modernització i Relacions amb l'Administració de Justícia  
Delegar en la persona titular de la Direcció General de Modernització i Relacions amb l'Administració de Justícia les atribucions que en relació amb el Registre de Fundacions es contenen en el capítol VI del Decret 68/2011, de 27 de maig, del Consell, pel qual s'aprova el Reglament de fundacions de la Comunitat Valenciana.  
  
Segon. Revocació i avocació  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 9.6 de la Llei 40/2015, d'1 d'octubre, de règim jurídic del sector públic, així com en l'article 63.5 de la Llei del Consell.  
  
La delegació de competències efectuada en virtut de la present resolució s'entén sense perjudici que, en qualsevol moment, la persona titular de la secretaria autonòmica de Justícia i Administració Pública puga demanar el coneixement i resolució de qualsevol assumpte o expedient en els termes i amb els requisits establits en l'article 10 de la Llei 40 /2015 d'1 d'octubre, de règim jurídic del sector públic.  
  
  
Tercer. Recursos  
Les resolucions que es dicten en virtut de la delegació conferida per aquesta resolució esgotaran la via administrativa, de conformitat amb el que s'estableix en els articles 9.4 de la Llei 40/2015, d'1 d'octubre, de règim jurídic del sector públic, i 114.c de la Llei 39/2015, d'1 d'octubre, del procediment administratiu comú de les administracions públiques.  
  
  
Quart. Suplència dels òrgans delegats  
En cas de vacant, absència o malaltia, la suplència serà exercida d'acord amb el que dispose el corresponent reglament orgànic i funcional o norma organitzativa pròpia, i, en defecte d'això, segons el que es disposa per l'article 13 de la Llei 40/2015, d'1 d'octubre, de règim jurídic del sector públic.  
Cinqué. Constància expressa de la delegació  
En tots aquells supòsits en els quals es faça ús de la present delegació, haurà de fer-se constar expressament en la resolució o acte que s'adopte, i es consideraran dictats per l'òrgan delegant, sense que, en cap cas, pertoque la delegació de competències delegades.  
  
Sisé. Entrada en vigor  
La present resolució de delegació de competències farà efecte a partir de l'endemà de ser publicadas en el Diari Oficial de la Generalitat Valenciana.  
  
València, 22 d'octubre de 2019.- La secretaria autonòmica de Justícia i Administració Pública: Mireia Llobera Vila.